钦定古今图书集成/明伦汇编/氏族典/第040卷 > 《凌迪知万姓统谱》 > 庞安
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞安

按《万姓统谱》：安，博兴人。洪武中为嘉兴府通判，获私
鬻盐，徒送京师，而以盐赏其获者，户部以其违例，罚
偿盐入官，且责取罪状。安上言：“律者万世之常法，例
者一时之指意，不当以一时之例坏万世之法。今欲依例而行，则于律例非应捕人给赏之言，自相违背，
是失信于天下也。”上然其言，诏论如律。